มันนี่ทูเดย์
ต้นแบบสมาชิกเครดิตบูโร
12 ก.ค. 2559

ต้นแบบสมาชิกเครดิตบูโร
นายสุรพล โอภาสเสถียร ผู้จัดการใหญ่ บริษัท ข้อมูลเครดิตแห่งชาติ (เครดิตบูโร) เปิดเผยว่า เมื่อเร็วๆ นี้สหกรณ์ออมทรัพย์กรมป่าไม้ ได้ลงนามการเป็นสมาชิกเครดิตบูโร โดยปัจจุบันนี้มีสหกรณ์ต้นแบบของแต่ละประเภทข้าราชการเป็นสมาชิกเครดิตบูโร 4 ราย ได้แก่ 1.สหกรณ์ออมทรัพย์ครูขอนแก่น ต้นแบบข้าราชการครู 2.สหกรณ์ออมทรัพย์ สป. ต้นแบบข้าราชการทหาร 3.สหกรณ์อิสลาม อิบนูอัฟฟาน ต้นแบบอิสลาม และ4. สหกรณ์ออมทรัพย์กรมป่าไม้ ต้นแบบข้าราชการพลเรือน
ระดมสมองแก้กม.ล้มละลาย
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ในวันที่ 15 ก.ค.นี้ ผู้ที่สนใจสามารถเข้าร่วมรับฟังและแสดงความเห็นการจัดทำร่าง พ.ร.บ.ล้มละลาย (ฉบับที่...) พ.ศ. ... เพื่อให้สอดคล้องกับสภาวะเศรษฐกิจและสังคมที่ความเจริญด้านเทคโนโลยี ทำให้การค้าการลงทุนมีความรวดเร็วและข้ามพรมแดนมากขึ้น ทั้งนี้หลักการเบื้องต้นจะมีการแก้ไขกระบวนการฟื้นฟูกิจการให้สอดคล้องกับเอสเอ็มอี และ พ.ร.บ.หลักประกันทางธุรกิจ พ.ศ. 2558 รวมถึงการรองรับการล้มละลายข้ามชาติ